

ОБЩИНА САНДАНСКИ

ДО
ПРЕДСЕДАТЕЛЯ 
НА ОБЩИНСКИ СЪВЕТ -
САНДАНСКИ

  ПРЕДЛОЖЕНИЕ 

   	 ОТ АТАНАС СЛАВЧЕВ СТОЯНОВ – КМЕТ НА ОБЩИНА САНДАНСКИ

ОТНОСНО: Одобряване на пазарна оценка и определяне на продажна цена на поземлен имот с идентификатор 44121.11.28 по КККР на с. Лозеница, общ. Сандански в полза на  Велизар Метов Фератов, наемател по Договори за наем на земеделска земя.

УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ОБЩИНСКИ СЪВЕТНИЦИ,

В общинска администрация Сандански  постъпи Заявление вх. № 9400-207/29.01.2026 г. от Велизар Метов Фератов, с   адрес: общ. Сандански, гр. Сандански, ул.“ Цар Симеон“ №6 с което на основание чл. 24д, ал.1, т.1 от ЗСПЗЗ е отправено искане за закупуване без търг или конкурс на следния земеделски имот- частна общинска собственост, с начин на трайно ползване „Овощна градина“


	Имот
	Площ (дка)
	НТП
	Данъчна оценка €/имот
	Пазарна оценка
€/имот

	44121.11.28
	1.403
	Овощна градина
	67.80
	1267




[bookmark: _Hlk235190744]Заявителят стопанисва посочения имот в качеството си на наемател по Договор за наем на земеделска земя № 12712721 от 23.02.2021 г.  Върху имота наемателят е изградил Овощни насаждения за своя сметка, като към датата на заявлението е изтекъл законоустановеният срок от пет години от създаване на насажденията. 
Във връзка с постъпилото заявление и с оглед проверка на фактическите обстоятелства по чл. 24д, ал. 1, т. 1 от ЗСПЗЗ, Кметът на Община Сандански назначи комисия със заповед, която в извърши проверка на място на посочения в заявлението имот. При извършения оглед и проверка комисията установи, че  имота реално е засаден с трайни насаждения, отговарящи на начина на трайно ползване „Овощна градина“, вписан в КККР, като насажденията са на възраст над 5 (пет) години към датата на извършената проверка, поради което е изпълнено законовото изискване по чл. 24д, ал. 1, т. 1 от ЗСПЗЗ за изтекъл 5-годишен срок от създаването им. Констатациите на комисията са обективирани в протокол, който се прилага към настоящото предложение.
Имота е включен в Списъка на недвижимите имоти за продажба през 2026 г. /Приложение № 5/, неразделна част от Програмата за управление и разпореждане с имотите- общинска собственост на Община Сандански през 2026 г., приета с Решение № 163/ 28.05.2026 г. на Общински съвет- Сандански 
На 22.12.2020 г. изтече действието на временната забрана за разпореждане със земите от остатъчния поземлен фонд – общинска собственост (т. нар. земи по чл. 19 от Закона за собствеността и ползването на земеделските земи – ЗСПЗЗ). Забраната беше въведена за срок от 5 години, считано от 22.12.2015 г., с § 14 от Преходните и заключителните разпоредби на Закона за изменение и допълнение на Закона за опазването на земеделските земи – ЗОЗЗ (обн. ДВ, бр. 100 от 18.12.2015 г.). С § 12 от Заключителните разпоредби на Закона за изменение и допълнение на Закона за подпомагане на земеделските производители (обн. ДВ, бр. 103 от 04.12.2020 г.) този срок на въведения мораториум по отношение на продажбата на земеделските земи, беше продължен за срок от още 5 години. Уредбата влезе в сила от 23.12.2020 г., когато изтичаше срокът на действащите ограничения за разпореждане, въведени през 2015 г. с § 14 от Преходните и заключителните разпоредби на Закона за опазване на земеделските земи. Посоченият срок изтече на 23.12.2025 г., от който момент вече не съществува забрана за разпореждане с имоти – частна общинска собственост.
Съгласно чл. 24 д от ЗСПЗЗ „Собственици на овощни насаждения може да придобият право на собственост върху земеделски земи от държавния и общинския поземлен фонд по пазарни цени след изтичане на 5 години от създаването на насажденията и при условие, че са:
1. (изм. – ДВ, бр. 58 от 2017 г., в сила от 18.07.2017 г., бр. 102 от 2022 г., в сила от 1.01.2023 г., бр. 102 от 2023 г.) създадени и се ползват по силата на договор с министъра на земеделието и храните съответно с кмета на общината;
2. придобити чрез приватизационна сделка;
3. придобити от организациите по § 12 от преходните и заключителните разпоредби.“

Съгласно чл. 41, ал. 2 от Закона за общинската собственост „Разпоредителните сделки с имоти или с вещни права върху имоти - общинска собственост, се извършват по пазарни цени, но не по-ниски от данъчните им оценки. Пазарните цени на имотите и на вещните права се определят от общинския съвет въз основа на пазарни оценки, изготвени от оценители, определени по реда на чл. 22, ал. 3, освен ако в закон е предвидено друго. Началните цени при провеждане на търгове или конкурси за разпореждане с имоти или с вещни права върху имоти - общинска собственост, не могат да бъдат по-ниски от цените, определени от общинския съвет.“

В изпълнение на посочените законови изисквания, както и на чл. 11, ал. 1 от Закона за общинската собственост (задължение за управление на общинската собственост в интерес на населението и с грижата на добър стопанин), както и на чл. 36, ал. 2, чл. 39, ал. 1, чл. 41, ал. 2, чл. 42, ал. 1, чл. 76, ал. 1 и ал. 2 и чл. 77 от Наредбата за реда за придобиване, управление и разпореждане с общинско имущество на Община Сандански, беше възложено и изготвено писмено становище, пазарна оценка и данъчна оценка на имота които се прилагат към настоящото предложение.

Пазарната оценка на имота е изготвена от инж. агр. Валентина Евтимова Панева – независим оценител, вписана в публичния регистър на независимите оценители със Сертификат за оценителска правоспособност рег. № 810100222/25.07.2011 г., за оценка на земеделски земи и трайни насаждения. 
Видно от представените документи, определената пазарна оценка за имота надвишава съответната му данъчна оценка, с което е спазено императивното изискване на чл. 24д, ал. 2 от ЗСПЗЗ.
Общият размер на пазарната оценка на  имота възлиза на 1267 евро.
 Продажбата се извършва в изпълнение на нормативно установено право на ползвателя, създал трайни насаждения върху общински земеделски имот при условията и в сроковете по чл. 24д ЗСПЗЗ, поради което Общината няма основание да откаже сключването на сделката, при положение че са изпълнени законовите предпоставки.
 Определената продажна цена е обвързана от изготвената пазарна оценка, която не може да бъде занижавана спрямо констатациите на независимия лицензиран оценител, нито спрямо императивния праг на данъчната оценка по чл. 24д, ал. 2 ЗСПЗЗ.
 Сделката е в интерес на Общината, доколкото узаконява фактическото положение на дългогодишен ползвател, реализирал траен и невъзвратим инвестиционен интерес (създаване на трайни насаждения) върху имота, и същевременно осигурява постъпление в общинския бюджет по пазарни цени.
Имота е включен в действащата Програма за управление и разпореждане с имоти – общинска собственост за 2026 г., приета от Общински съвет – Сандански, с което е спазено изискването на чл. 8, ал. 9 от Закона за общинската собственост за предварително планиране на разпоредителните сделки с общинско имущество.
Предвид горното и на основание чл. 21, ал. 1, т. 8 от Закона за местното самоуправление и местната администрация (ЗМСМА), във връзка с чл. 24д, ал. 1, т. 1 и ал. 2 от ЗСПЗЗ и чл. 36, ал. 2, чл. 39, ал. 1, чл. 41, ал. 2, чл. 42, ал. 1, чл. 76, ал. 1 и ал. 2 и чл. 77 от Наредбата за реда за придобиване, управление и разпореждане с общинско имущество на Община Сандански, предлагам Общински съвет – Сандански да разгледа и приеме следното

                                                             Р Е Ш Е Н И Е:

1. Общински съвет – Сандански приема изготвената пазарна оценка на поземлен имот с идентификатор 44121.11.28, с. Лозеница, община Сандански, изготвена от инж. агр. Валентина Евтимова Панева (Сертификат рег. № 810100222/25.07.2011 г.), съгласно таблицата по т. III от настоящото предложение.
2. Общински съвет – Сандански определя продажна цена в размер на 1267евро,  на описания в т. 1 имот, съгласно приложената по-горе таблица, като размера на продажната цена не може да бъде занижаван под тези стойности.
3. Общински съвет – Сандански упълномощава Кмета на Община Сандански да предприеме всички необходими правни и фактически действия по завършване на процедурата по чл. 24д ЗСПЗЗ, включително да прекрати договора за наем на цитирания имот и да подпише договор за покупко-продажба на описания имот между Община Сандански и Велизар Метов Фератов, без търг или конкурс, при цена, не по-ниска от определената по т. 2.


Приложения:
1.Пазарна оценка от инж. агр. Валентина Евтимова Панева- Сертификат /рег. №810100222/25.07.2011г.
2. Данъчна оценка 
3. Акт на имота  за частна общинска собственост
4. Скица на имота 
5. Заповед за назначаване на комисия
[bookmark: _GoBack]6. Протокол на комисията
7. Становище от Общинска служба Земеделие-гр. Сандански.
8. Договор за наем на земеделска земя № 12712721 от 23.02.2021 г






АТАНАС  СТОЯНОВ  ………………
Кмет на община Сандански

